6. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 113081/564 της 5/13 Φεβρ. 1970 (ΦΕΚ Β΄ 116) Περί καθορισμού αντιστοιχίας Λίτρου και Αυτοκρατορικού Γαλλονίου και αντιστρόφως. Έχοντας υπ’ όψιν: 1.Τας διατάξεις των υπ’ αριθ. 3070/54, 3957/59 4231/62 και 1/68 Ν.Δ., ως και του υπ’ αριθ. 866/60 Β.Δ/τος. 2.Τας διατάξεις του Ν.Δ. 293/69 «περί καθιερώσεως του λίτρου ως μονάδος μετρήσεως ενίων υγρών καυσίμων», αποφασίζομεν: Καθορίζομεν την σχέσιν μετατροπής του αυτοκρατορικού γαλλονίου εις λίτρα και αντιστρόφως και παρέχομεν πίνακας αντιστοιχίας τούτων ως ακολούθως: Α΄.Σχέσις μετατροπής. Ι.Αυτοκρ. Γαλλόνιον = 4,545963 Λίτρα Ι.Λίτρον                     = 0,219976 Αυτοκρ. Γαλ λόνια Β΄.Πίνακες μετατροπής υπό την αυτήν θερμοκρασίαν. Εις τους συνημμένους πίνακας Ι και ΙΙ, οίτινες αποτελούν αναπόσπαστον μέρος της παρούσης, και εις την πρώτην οριζόντιον σειράν εκάστου σημειούται ο αριθμός των μονάδων των αυτοκρατορικών γαλλονίων ή λίτρων από 0-9, εις δε την πρώτην και τελευταίαν κάθετον στήλην ο αριθμός των δεκάδων των αυτοκρ. γαλλονίων ή λίτρων από 0-100. Η μετατροπή αριθμού τινός αυτοκρατορικών γαλλονίων εις λίτρα και αντιστρόφως, εμφανίζεται εις τους πίνακας, εις την διασταύρωσιν της οριζοντίου σειράς της αντιστοιχούσης εις το ψηφίον των δεκάδων του αριθμού και της καθέτου στήλης της αντιστοιχούσης εις το ψηφίον των μονάδων αυτού. Η παρούσα μετά των οικείων πινάκων δημοσιευθήτω δια της Εφημερίδος της Κυβερνήσεως. (Ακολουθούν οι ανωτέρω αναφερόμενοι πίνακες). 